《雪夜邓州顾别驾送至丹江有诗见赠赋此答之》
明代·张九一

寂寂丹江夜色空，风尘郡国叹飘蓬。
岂无佐吏如殷浩，雅有中郎识顾雍。
雪霰微茫渔火外，星河摇落戍楼东。
怜君尚策青丝骑，却与山阴访戴同。

作者简介：（1533—1598）明河南新蔡人，字助甫，号周田。嘉靖三十二年进士。授黄梅知县，擢吏部验封主事。为湖广佥事时，景王赴封地，过岳阳。宦官向地方需索巨款，佯许之，约至蕲黄付款。夜使数百人举火大噪于河边。宦官大惧，解舟去。官至右佥都御史，巡抚宁夏。嘉靖中结诗社于京师，与余曰德、魏裳、汪道昆、张佳胤称后五子。有《绿波楼诗集》、《朔方奏议》。